

PROJEKTS uz 13.09.2023.

vēlamais datums izskatīšanai: Attīstības komitejā 13.09.2023.

domē: 28.09.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par nekustamā īpašuma “Ledoņi”, Garkalnē sadalīšanu (sastāva grozījumiem) un nosaukuma piešķiršanu Mēness ielas starpgabaliem**

Ādažu novada pašvaldības dome izskatīja iesniedzēja 04.08.2023. iesniegumu (reģistrēts 07.08.2023. ar Nr. ĀNP/1-11-1/23/4049) ar lūgumu piešķirt nosaukumu nekustamā īpašuma “Ledoņi”, Garkalne, Ādažu pagasts, Ādažu novads (kadastra numurs 8044 012 0013) zemes vienībām ar kadastra apzīmējumiem 8044 012 0610, 8044 012 0611, 8044 012 0612, lai ierakstītu šīs zemes vienības Zemesgrāmatā kā atsevišķu īpašumu.

Izvērtējot iesniegumu un ar to saistītos apstākļus, tika konstatēts, ka:

1. Saskaņā ar Nekustamā īpašuma valsts kadastra informācijas sistēmā reģistrēto informāciju - nekustamā īpašuma ar kadastra numuru 8044 012 0013 (turpmāk – Nekustamais īpašums) sastāvā ietilpst 4 zemes vienības ar kadastra apzīmējumiem 8044 012 0013, 8044 012 0610, 8044 012 0611, 8044 012 0612 un 5 būves ar kadastra apzīmējumiem 80440120013001, 80440120013003, 80440120013004, 80440120013005 un 80440120013006;
2. Nekustamais īpašums ir ierakstīts Ādažu pagasta zemesgrāmatas nodalījumā Nr.173 un pieder iesnieguma iesniedzējai;
3. Zemes vienības ar kadastra apzīmējumiem 8044 012 0610, 8044 012 0611, 8044 012 0612 ir izveidotas, īstenojot zemes ierīcības projektu, kas apstiprināts ar Ādažu novada pašvaldības domes 25.01.2023. lēmumu Nr. 1 “Par zemes ierīcības projekta apstiprināšanu un adrešu piešķiršanu īpašumam “Ledoņi”, Garkalnē”;
4. Zemes vienības ar kadastra apzīmējumiem 8044 012 0610, 8044 012 0611, 8044 012 0612 tika atdalītas Mēness ielas sarkano līniju koridorā un saskaņā ar Zemes ierīcības likuma 1.panta 4.punktu uzskatāmas par starpgabaliem;
5. Plānots no Nekustamā īpašuma atdalīt neapbūvētas zemes vienības ar kadastra apzīmējumiem 8044 012 0610, 8044 012 0611, 8044 012 0612 un iekļaut tās jaunizveidota nekustamā īpašuma sastāvā,

Pamatojoties uz:

1. Nekustamā īpašuma valsts kadastra likuma 1.panta 14.punktu, kas noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese;
2. Nekustamā īpašuma valsts kadastra likuma 11.panta pirmo daļu, kas paredz, ka Nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā;
3. Ministru kabineta 03.05.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 47.pantu, kas noteic, ka, lai nekustamo īpašumu reģistrētu Kadastra informācijas sistēmā, ierosinātājs iesniegumam pievieno vietējās pašvaldības lēmumu par nekustamā īpašuma nosaukumu, ja tāds piešķirts;
4. Ministru kabineta 29.06.2021. noteikumu Nr.455 “Adresācijas noteikumi” 8.3.apakšpunktu, kas noteic, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā; savukārt 58. punkts noteic, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā;
5. Valsts valodas centra 08.09.2023. atzinumuNr. 1-16.1/616 “Par oficiālā vietvārda piešķiršanu”;

kā arī ņemot vērā to, ka jautājums tika izskatīts un atbalstīts Attīstības komitejā 13.09.2023., Ādažu novada pašvaldības dome

**NOLEMJ:**

1. Neiebilst nekustamā īpašuma “Ledoņi”, Garkalne, Ādažu pagasts, Ādažu novads (kadastra numurs 8044 012 0013) sadalei, atdalot no tā sastāva zemes vienības ar kadastra apzīmējumiem 8044 012 0610, 8044 012 0611, 8044 012 0612, lai veidotu jaunu nekustamo īpašumu.
2. Nekustamā īpašuma lietošanas mērķi zemes vienībām ar kadastra apzīmējumiem 8044 012 0610, 8044 012 0611 un 8044 012 0612 netiek mainīti - paliek spēkā esošie.
3. Piešķirt jaunizveidotajam nekustamajam īpašumam nosaukumu “Mēness ielas starpgabals”.
4. Administratīvajai nodaļai lēmumu nosūtīt Valsts zemes dienestam uz e-adresi un adresācijas objekta īpašniekam uz e-pasta adresi.
5. Par lēmuma izpildes kontroli atbild pašvaldības izpilddirektora vietnieks.
6. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Valsts valodas centra atzinums.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

M.Cinis, 26247571